Eesti Jalgratturite Liit

Juhatuse koosolek nr. 32

Juhatuse koosolek toimus: 04.12.2019 algusega kell 15.00

Asukoht: Peterburi tee 2f, Tallinn AS Ehitusfirma Rand & Tuulberg

Osalesid:

Juhatuse liikmed: Raivo Rand, Enn Veskimägi, Hannes Kägu, Sulev Lipp, Sander Maasing, Madis Lepajõe

Külalised: Jaan Kirsipuu, Rein Solnask

Puudusid: Enn Veskimägi, Siiri Visnapuu

Töötajad: Urmas Karlson, Evelin Idarand

Koosolekut juhatas: Raivo Rand

Protokollija: Evelin Idarand

**PÄEVAKORD**

1. Juhatuse koosoleku nr. 31 otsuste täitmisest

2. Rahavood detsembris 2019

3. ülevaade rattaspordi rajatiste arengust

4. 2020. aasta maastikukoondise tegevusplaan

5. 2020. aasta maanteekoondise struktuur

6. Trekisõidu Eesti meistrivõistluste korraldamisest 2020 aastal

7. EJL 2020 võistluskalendri kinnitamine

8. UCI International Comissaire kandidaadi taotlus praktiseerimise kulude katmiseks

9. Muud küsimused

**1. Pp Juhatuse koosoleku nr. 31 otsuste täitmisest**

1. Pp Juhatuse koosoleku nr. 30 otsuste täitmisest

Antud punkti all arutatud teemade juures otsustati: Urmas Karlson moodustab arengukava 2022 – 2028 koostamise komisjoni järgmiseks juhatuse koosolekuks.

**TÄITMINE:** Kandidaatidega on ettepanekud ja läbirääkimised tehtud ja kuue liikmeline komisjon on moodustatud. Sinna kuuluvad:
1. Klubide esindaja – Johannes Jõgi
2. Kohtunike esindaja ja seni kehtiva arengukava koostamisel suure panuse pannud – Raimo Ronimois
3. Juhatuse esindaja – Madis Lepajõe
4. Võistluste korraldajate esindaja – Mihkel Reile
5. EJL sekretariaadi poolt – Urmas Karlson
6. Treenerite NK esindaja – Kristina Kapajeva.

Töögrupp alustab tegevust järgmise aasta esimesel poolel. Arengukava peaks valmis olema kinnitamiseks 2021. aasta üldkoosolekuks.

2. Pp Ülevaade eelarve täitmisest seisuga 31.10.2019

OTSUSTATI: Juhatus võttis info teadmiseks.

KOMMENTAAR: Hetkel on prognoos hea, kui on näha et nii läheme aasta lõpuni, siis järgmisel koosolekul pole vaja täitmist koosolekul esitada.

**TÄITMINE:** Olukord on natukene muutunud ja täpsustunud mõned kulud, mida eelmisel kuul prognoosisime. Suures pildis on kõik plaanipärane. Täpsemalt päevakorra 2. punktis rahavood detsembris.

4. Pp Eelarve projekt 2020. aastaks I lugemine

OTSUSTATI: Juhatus võttis info teadmiseks.
**ETTEPANEK:** Riiklikud ja EOK tegevustoetused selguvad detsembri keskel ja noortespordi toetused jaanuari esimesel poolel, seetõttu käesoleval koosolekul muutusi 2020 eelarveprojekti lisada ei ole. Otstarbekas on II lugemine viia läbi jaanuaris toimuval koosolekul, kui selgunud on täpsed toetussummad.

5. Pp 2020. aasta võistlusreglemendi projekt

OTSUSTATI: Juhatus kinnitas 2020. aasta võistlusreglemendi.
**TÄITMINE:** Kinnitatud võistlusreglement on edastatud liikmetele ja paigutatud EJL kodulehele.

7. Pp Kohtunike tasude päevamääradega seotud tingimuste kinnitamine

OTSUSTATI: Juhatus otsustas kinnitada EJL kohtunike päevamäärade dokumendi.
**TÄITMINE:** Uuendatud dokument on kättesaadav EJL kodulehel.

10. Pp Muud küsimused

10.1 UEC kongress

UEC kongress toimub 14. märtsil 2020 Tel Avivis. EJL juhatuse liikmetest on minemiseks soovi avaldanud Raivo Rand ja Madis Lepajõe.

OTSUSTATI: UEC kongressil esindavad EJL-i Raivo Rand ja Madis Lepajõe. Teistel juhatuse liikmetel on veel aega soovi avaldada ja kongressil osaleda.

**TÄITMINE:** 03.12.2019 seisuga ei ole UEC poolt täpsemat infot kongressile akrediteerimise üksikasjadest Liitu jõudnud. Oleme teinud Liidu poolt vastava järelpärimise. Vastati , et info edastatakse pühapäeval, 08. detsembril. Esialgse UEC poolse teate põhjal pidi info riikidele edastatud olema novembri viimastel päevadel.

**ETTEPANEK:** Võtta info teadmiseks.
**OTSUSTATI:** Juhatus võttis kõikide punktidega seotud info teadmiseks. Uuest arengukavast antakse ülevaade aasta jooksul ning arengukava valmimisajaks määrati detsember 2020.

**2. Pp Rahavood detsembris 2019**

Rahavoogudest andis ülevaate Urmas Karlson. Väikesed muutused eelarve täitmisel ja rahavoogudes on tekkinud, kuid suures plaanis need aasta lõpptulemust ei muuda. Tulude poolel suuri muutusi ei ole. Aasta prognoos on 529 225,90€.

Kokku on kulud planeeritust suuremad 9 430,22€, prognoosi tulem on 4 396,05€. Vastavalt sellele prognoosile on muutused tehtud ka rahavoogudes. Esialgne rahavoogude prognoosi tulem aasta lõpuks oli 24 450,65€, peale korrigeerimist 15 020,43€.

**ETTEPANEK (R. Rand):** Tarmo Mõttus saatis meile taotluse raha küsimiseks Mari-Liis Mõttuse Belgia võistlusreisi tarbeks. T. Mõttus taotleb 1 000€, teen ettepaneku selle summa avansina neile eraldada. Aruanne selle kohta peaks EJL sekretariaati jõudma jaanuaris 2020. Kulu oleks cyclo-crossi MM-i ettevalmistuse jaoks.

**OTSUSTATI:** Juhatus otsustas Tarmo Mõttusele eralda ettemaksuna 1 000€ cyclo-crossi MM-i ettevalmistuse tarbeks. Kulu kantakse 2020 jaanuarisse. 2020. aasta eelarve II lugemine toimub järgmisel koosolekul.

**3. Pp Ülevaade rattaspordi rajatiste arengust**

Ülevaate rajatistega seonduvatest arengutest andis Sander Maasing.

**Velotrekk**

Positiivsed edasiminekud:

* Olemas Tallinna linna eelarve strateegias
* Pirita linnaosa on toetaval seisukohal treki rekonstrueerimiseks
* Tallinna Spordi- ja Noorsooamet on avaldanud oma toetust treki rekonstrueerimisel
* Tallinna Linnavalitsuse ametnikud on kohtunud Kultuuriministeeriumi spordiosakonna juhiga ning üksmeelselt tõdenud treki rekonstrueerimise vajadust
* Eraldatud raha treki projekteerimisele (olnud kahesuguseid jutte, et rahastust olla vähendatud või ära võetud)
* Kohtumisel peaministriga puudutatud treki ehituse temaatikat

Puudujäävad nõusolekud:

* Tallinna linnapea ja Kultuuriministri toetav seisukoht

**BMX**

Positiivsed edasiminekud:

* Jätkuv huvi kasv BMX radade vastu, paljud KOV-id rajavad neid iseseisvalt, hea näide on Viljandi

<https://www.facebook.com/pg/pumptracks.ee/photos/?tab=album&album_id=2442276522682099&ref=page_internal>

<https://www.flickr.com/photos/blizzardfoto/48844151077/in/album-72157632961296005/>

* Tallinna Spordi- ja Noorsooamet on juhtinud tähelepanu, et Tallinnas on piisavalt rulaparke, kuid juurde on vaja ka sportlikuma suunitlusega Pump-tracke või BMX radasid
* Velotreki juhtkonnaga kohtutud ning tutvustatud neile võimalusi, mida nende territooriumil saab teha, edastatud ka raja eeldatavad mõõtmed. Vastavalt nendele andmetele võimalus teha detailplaneeringu muudatused, et finantseerimise korral juba ehitama asuda.
* Tondiraba Jäähalli juurde plaanitakse teha BMX ja Pump-Track rada, midagi sarnast nagu Tartus.

**4. Pp MTB koondise tegevusplaan 2020. aastaks**

* Maastikukoondise tegevusplaanist andis täpsema ülevaate Karmen Reinpõld.

EELARVE
Osalemine ettevalmistavatel võistlustel ja laagrites 22 000€
Osalemine tiitlivõistlustel 16 000€

Koondise 2020 aasta üheks peamiseks eesmärgiks on Eesti kvalifitseerumine Olümpia mängudele. Kuna kvalifitseerumiseks vajalike punktide kogumine toimub 2020 mai lõpuni, siis on kevadine treening- ja võistlusperiood äärmiselt oluline. Seega on planeeritud suurem fookus just hooaja esimesse poolde, kus toimuvad lisaks ka Euroopa ja Maailma meistrivõistlused.

Koondise ühine hooaeg on planeeritud algusega 2019 detsember, kui toimub laager Lõuna-Hispaanias. Jaanuar kuni mai tehakse kaasa maksimaalne Hispaania võistluskalender. Kui jooksvalt selgub, et punktide suhtes oleks vajalik teha osad võistlused Türgis või mujal, siis see muudatus tehakse, aga hetkel on logistiliselt ja treeningute kvaliteedi mõttes mõistlik teha kaasa just Hispaania kalender.

Janika Lõiv teeb kaasa tõenäoliselt kõik võistlused (maikuu võistlused otsustatakse jooksvalt, vastavalt kvalifikatsiooni seisule). Greete Steinburg teeb 3 tuuri ja 2-3 XCO võistlust kaasa.

Maaris Meier teeb kaasa Portugali võistlused ja võibolla Mediterranean Epic (S1). Maarisel on hetkel rohkem OM kvalifikatsiooni punkte kui Mari-Liis Mõttusel, seega läheks tänase seisuga Maarise punktid Eesti üldisesse arvestusse. Mari-Liisile pakume võimalikult laia valikut Hispaania kalendrist (ideaalis sarnast Janikale), kuid kuna kalender on alles kinnitatud, siis pole Mari-Liisi plaanid veel lõplikult paigas.

Alates maikuust keskendub koondis võistlustele, mis toimuvad Kesk-Euroopas. Mai keskel toimuvad Euroopa meistrivõistlused ja nädal hiljem hooaja esimene Maailma karika etapp Tšehhis. Kuna peale Maailma karikaetappi lõppeb ka Olümpia mängudele kvalifitseerumise periood, siis sellesse aega on planeeritud koondise esimene tippvormi ajastamine. Eesmärk on olla Euroopa meistrivõistlustel ja esimesel Maailma karika etapil väga heas vormis ja mõlemal võistlusel sihitakse kindlasti top 10 kohti.

Hooaeg jätkub juuni teises pooles, kui Andorras toimub hooaja teine Maailmakarika etapp, millele nädal aega hiljem järgnevad Maailma meistrivõistlused Saksamaal. Kuna Maailma meistrivõistlused on koondise üheks hooaja peamiseks fookuseks, siis eesmärgiks on top 12 koha saavutamine. Juunikuus toimuvad ka Euroopa meistrivõistlused maastikuratta maratonis, mis on koondise ühele liikmele hooaja olulisemaks eesmärgiks.

Kui Olümpiamängudele kvalifitseerumine koondisel õnnestub, siis juulikuu fookus on ühel koondise sõitjal, kes sõidab Tokyosse esindama Eestist maastikurattakrossis. Reis võistluspaika on planeeritud 2 nädalat varem, et jätta piisav aeg aklimatiseerumiseks ja vormile viimase lihvi andmiseks.

Koondise hooaeg jätkub augustist kuni septembrini, kui toimuvad veel viimased 4 Maailmakarika etappi, mis on väga tähtsal kohal hooaja eesmärkides. Selleks vajaliku vormi hoidmiseks on plaanis taas viibida Kesk-Euroopas, et tagada vajalikud treeningtingimused ja vähendada reisimiseks kuluvat aega. Eesmärgiks on seatud vähemalt ühel etapil top 10 koha saavutamine.

Hooaeg lõppeb koondise jaoks Maailma meistrivõistlustega maastikuratta maratonisõidus, mis toimuvad Türgis.

* Treenerite Nõukogu MTB ala eest vastutaja Janek Järva andis ülevaate maastikurattakrossis olevate valupunktide kohta.

**ARVAMUS (J. Järva)**: Olen veendunud, et tekkinud probleem on süsteemis (hea sõna, mida saab alati

üldistusena kasutada), treenerite tahtmises – MIKS, MIS KASU, MIS EESMÄRK, omavalitsuses

tegutsevates spordiklubide liitudes ja mingil määral EJL-i süsteemi nõrkuses. Mida väiksem vald,

seda väiksemad on ka toetused vallalt klubidele, suur osa jääb siiski lapsevanema kanda.

Kas ja kuidas saaks toetada väiksemates piirkondades olevaid klubisid, et tuua rattasporti ühele

treenerile ca 10-12 last. Piirkonnad üle vaadata, kus tegeletakse rattaspordiga. Minu – J. Järva

kogemusest tulenevalt on see arv ca 10-12 last ühele treeneril jõukohane.

**NÄIDE:** EMV Talikrossis 2019 osales järgmistes vanuseklassides lapsi järgnevalt:

M14 – 27 ja N14 – 6

M16 – 32 ja N16 – 5

MJ – 21 sportlast

Miks need poisid ja tüdrukud ei sõida kevadistel ja suvistel XCO sarjades? VIGA on rahastamis-

süsteemis – reitingud jne, sest võistlus jagas punkte ja sellest tulenevalt raha klubidele.

Kas puudulik on:

* Treenerite võimaliku oskusteave, kogemuste puudumine – EI OLE või on puudulik!;
* Treenerite väsimus-tüdimus. Aidata klubidel luua nn „harrastustreenerite“ kohad, kes võiksid mõnedel võistlustel asendada treenerit
* Varustus, klubidel puuduvad maastikurattad – JAH, sellest olen kuulnud
* Transport, kuna maastikuratta sõitjaid on vähe, siis kulu võistlustele sõitmisele suur – JAH võimalik. Näide: Saku Porter Racing, kui ka Smart Sport Türi klubidel puuduvad klubibussid, võistlustele sõitmine toimub ainult lastevanemate initsiatiivil, see ei ole õige, aga ei jätku vahendeid.
* Võistluste osalustasu liiga kõrge – JAH, olen sellest kuulnud

Husqvarna OK sarjas on M/N10, M/N12 eelreg. tasu 5€ ning teistel vanuseklassidel k.a. MJ 10€, sarjas on kokku 6 etappi.

Team Rattapood Cup sarjas on M/N10, M/N12 eelreg. tasu 5€ ning teistel noorte vanuseklassidel 10€, KUID MJ 25€! Kui soovime juunioreid rohkem XCO-sse, siis see pole küll nüüd suur motivaator, natukene absurdne.

* Palju konkureerivaid võistlussarju ühel nädalavahetusel.
* Võistlusrajad noortele on liiga rasked või liiga lihtsad – EI OLE rasked ega lihtsad, rajad/trassid on kindlasti eakohastele lastele kenasti üles tehtud, võib sisse tuua osavuselemente, soovitus rajameistritele.
* Vajadus luua MTB-noorte koondis M/N14-M/N16, et tublimad saaksid sõita suvistel välisvõistlustel (mis see annab – ainult kogemust, kuidas või kui kiiresti sõidavad teiste riikide lapsed), mis muidugi kulmineeruks noorte EM-il osalemisega. Hetkel saavad EM-il sõita-osaleda EMV tulemuste põhjal ainult kaks esimest poissi ja tüdrukut. Kas see on õige või peaksime andma võimalusi teistele, KES tahavad sõita rohkem maastikurattaga.
* EJL-i registrist leiame ca 20 klubi, kes tegelevad noorte treenimisega vanuses alates M/N8 – M/N16 ja osalevad võistlustel.

**ARVAMUS (J. Järva):** Puudujääk on suur, peame tegelema nende klubidega ja samuti uurima piirkonniti võimalusi. Kindlasti võtta aluseks ettepanekud – mõtted rajameister Alari Kannelilt, kuidas võiks lapsi rohkem juurde tuua rattasõidu treeningutele. Mõtteid on piisavalt palju.
**KOMMENTAAR (K. Reinpõld):** Meie põhiline eesmärk on noortele näidata, et neil on juunioride klassis võimalus valida, kas tegeleda edasi maastiku- või maanteerattaga.

**ETTEPANEK:** Võtta teadmiseks.

**OTSUSTATI:** Juhatus võttis info teadmiseks.

**5. Pp 2020. aasta maanteekoondise struktuur**

Eesti maanteekoondise treenerite tööjaotusest andis ülevaate Jaan Kirsipuu.

|  |  |  |  |
| --- | --- | --- | --- |
| **Peatreener** | Jaan Kirsipuu | OM, EM, MM, meeste koondiste sõidud (Tour of Estonia, Balti Keti Velotuur) | hooaja plaan, eelarve; majutuse broneerimine; logistika; võistluskutsed; suhtlus treenerite & sportlastega; aruandlus |
|  |   | Juunioride koondise sõidud kuni 15.04.2020 | hooaja plaan, eelarve; majutuse broneerimine; logistika; võistluskutsed; suhtlus treeneritega; koondiste riiete laoseis; personali otsimine |
| **Juunioride treener** | Kandidaadid: Alo Jakin Oskar Nisu Ekke Kaur Vosman | EM, MM - Juunioride koondise sõidud kuni 15.04.2020 koos Jaaniga. Sealt edasi iseseisvalt. | hooaja plaan, eelarve; majutuse broneerimine; logistika; võistluskutsed; suhtlus treeneritega; masinapargi hooldus ja korrashoid; koondiste riiete koguste paika panemine; riiete ja varujuppide laoseisu ülevaade; suhtlus varujuppide ja sporditoidu sponsoritega; aruandlus |
| **U23 treener** | Rene Mandri | EM, MM - U23 koondise sõidud | hooaja plaan, eelarve; majutuse broneerimine; logistika; võistluskutsed; suhtlus treenerite & sportlastega; U23 koondise riiete koguste paika panemine; suhtlus varujupi ja sporditoidu sponsoritega; aruandlus |
| **Audentese treener** | Andri Lebedev | Kattuvad juunioride koondise sõidud & M16 koondis | hooaja plaan, eelarve; majutuse broneerimine; logistika; võistluskutsed; suhtlus treeneritega; personali otsimine ; masinapargi hooldus; M16 koondise riiete koguste ülevaade; aruandlus |
| **Naiste koondis** | Toivo SuviMarek JohansonAndre Aduson | Naiste koondiste väljasõidud:10-12. aprill UCI Ncup Junior Women Healthy Ageing Tour (Holland)8-10. mai UCI Ncup Women Junior Tour of Gévaudan Occitanie (Prantsusmaa)23. august Merxem Classic UCI WE 1.1 (Belgia) | hooaja plaan, eelarve; majutuse broneerimine; logistika; võistluskutsed; suhtlus treeneritega; personali otsimine ; masinapargi hooldus; naiste koondise riiete koguste ülevaade; aruandlus |
| **Mehaanik** | Martti Alesmaa | MM, EM, U23 koondise sõidud  | koondise bussi korrashoid; varustuse korrashoid ja ülevaade; poiste rataste hooldus; suhtlus teiste koondise mehaanikutega; suhtlus koondises olevate poiste-tüdrukutega varustuse osas; bussijuht 1 |
| **Massöör** | Jorgen Nirgi | OM, MM, EM, U23 koondise sõidud.  | koondise bussi korrashoid; ülevaade sporditoidu ja pudelite kogustest; ülevaade massaaži vahendite ja med.karbi komplekteeritusest; lihashooldus; toidupunktide korraldamine võistlustel; bussijuht 2 |
| **Cycling Tartu** | U23 projekt | Mandri, Kirsipuu, Alesmaa ja Nirgi ühtlasi hoolitsevad hooajaringselt Eesti oma cont. meeskonna eest, siis kui need koondise võistlusi ei sega vastavalt antud EJL tööülesannetele. |   |

**ETTEPANEK:** Võtta teadmiseks.

**OTSUSTATI:** Juhatus võttis info teadmiseks.

**6. Pp Trekisõidu Eesti meistrivõistluste korraldamisest 2020. aastal**

Eesti, Läti ja Leedu ühised meistrivõistlused trekisõidus 2020. aastal korraldatakse 8-9. veebruaril Leedus, Panevezyses koostöös Leedu ja Läti jalgratta liitudega. Eesti meistri medalid antakse välja eliidi ja juunioride klassis omniumis. Omnium koosneb neljast grupisõidust (scratch, temposõit, väljalangemissõit, punktisõit), mis korraldatakse 9. veebruaril. Korralduskulud jagatakse kolme alaliidu vahel võrdselt.

EJL eelarve:

Korralduskulud 2 120€

Auhinnaraha fond 280€

Alaliidu esindajate lähetuskulud 300€

Võimalik treki rendi kulu 300€
treeninguteks 07.02

KOKKU 3 000€

**ETTEPANEK:** Arvestada võistluse kuludega 2020. aasta eelarve koostamisel.
**OTSUSTATI:** Juhatus otsustas võistluse kuludega arvestada ning lisada need 2020. aasta eelarvesse.

**7. Pp EJL 2020. aasta võistluskalendri kinnitamine**

EJL-i kalendrisse registreerimise tähtaeg maantee, maastiku, BMX-i ja trekivõistlustele oli 15. oktoober, registreerimistasu arve maksmise tähtaeg oli 30. november. Cyclo-crossi võistlused registreeritakse 15. aprilliks 2020. Arve maksmise tähtaeg 30. aprill.

30. novembri seisuga on kalendrisse registreeritud 79 võistlust:

36 maantee võistlust

32 maastiku võistlust

8 BMX-krossi võistlust

3 trekivõistlust,

millest UCI kategooria võistlusi on 3, EMV-sid 14, 1. kategooria võistlusi 2, 2. kategooria võistlusi 35 ja 3. kategooria võistlusi 25.

[2020. aasta võistluskalendri projekt](https://docs.google.com/spreadsheets/d/1oOB7SaNKVXZlYH4_7deHlTnagg8-_tdqRpdnM2mYhGw/edit#gid=1390231817)

**ETTEPANEK:** Kinnitada 2020. aasta võistluskalender.
**OTSUSTATI:** Juhatus kinnitas 2020. aasta võistluskalendri.

**8. Pp UCI International Commissaire kandidaadi taotlus täiendõppe kulude katmiseks**

Mihkel Nanitsal avanes võimalus sel aastal osaleda stažöörina Tour de Laveniril (UCI 2.1 Nations Cup), et omandada kogemusi ja saada vajalik praktika, et pääseda ja edukalt läbida 2020. aastal UCI International Commissaire eksami.

Nanits kattis kõik reisiga kaasnevad kulud (lennukipiletid) ise, ülejäänud kulud kattis UCI.

Mihkel Nanits taotleb võimalust EJL-i poolt tehtud kulude osalist või kogukulu kompenseerimist.

KULUD

Lennukipiletid 393,63€

**ETTEPANEK:** Otsustada, kas ja millises ulatuses Mihkel Nanitsale kulud kompenseerida.
**OTSUSTATI:** Juhatus otsustas Mihkel Nanitsale kulud kompenseerida 250€ ulatuses.

**9.Pp Muud küsimused**

Järgmine juhatuse koosolek toimub 15. jaanuaril 2019 kell 16.00 Peterburi tee 2f, Tallinn AS Ehitusfirma Rand & Tuulberg.